James A. Mahoney

James A. «Charlie» Mahoney (født ca 1957, død 27. april 2020 i New York City i USA) var en amerikansk lungelege og indremedisiner. Han var leder for intensivavdelingen på SUNY Downstate Medical Center og var klinisk assistent der.

Liv og virke

Bakgrunn
James A. Mahoney ble født i 1957 eller 1958 til Leila og Oscar Mahoney. Faren var tilknyttet United States Air Force. Mahoney vokste opp i militære omgivelser på Bermuda og på sørkysten av Nassau County på Long Island, og hadde fire søsken. Han hadde tilnavnet Charlie.

Han begynte å arbeide med sin storebror da han var åtte år. De arbeidet i et myntvaskeri, en tysk delicatessen og en luncheonette.

James Mahoney tok en  B.S. ved C.W. Post i 1981 mens han arbeidet med pasienttransport for Long Beach Medical Center. I 1986 tok han medisinsk doktorgrad (M.D.) ved SUNY Downstate College of Medicine. Han gjorde fordypning som indremedisiner samme sted til 1990, og lungemedisiner og akuttmedisiner i 1993.

Karriere
Mahoney fikk i 1982 ansettelse ved University Hospital of Brooklyn og Kings County Hospital Center. I 1993 ble han assisterende professor for klinisk medisin og leder for intensivavdelingen ved SUNY Downstate College of Medicine.

Hans spesialfelter innen lungemedisin var lungesykdommer som sarkoidose, pulmonal arteriell hypertensjon, astma, kronisk obstruktiv lungesykdom (KOLS) og bronkoskopi.

Da koronaviruspandemien i 2020 gjorde seg gjeldende i New York City forandret phan på sine planer om gå i pensjon. Han behandlet COVID-19-pasienter ved Downstate og ved Kings County Hospital Center; der man i kritiske uker ikke var i besittelse av tilstrekkelig med personlig verneutstyr.

James Mahoney døde av COVID-19 den 27. april 2020 ved NYU Langone Medical Center på Manhattan i New York City.

Referanser 

Leger fra USA
Professorer fra USA
Personer fra Nassau County i New York
Dødsfall relatert til covid-19 i USA
Medisinere ofre for covidpandemien